Նրա ասելով, ինքը ողջունում է կոռուպցիայի վերացմանը նպատակաուղղված նոր կառավարության քայլերը: Սակայն, Քոչարյանի կարծիքով, տարվելով կոռուպցիայի դեմ պայքարով, կշռադատված տնտեսական քաղաքականություն չես կառուցի: Ընդ որում, նա կասկածում է հակակոռուպցիոն պայքարի արդյունավետությանը: «Այս 3 ամսում քանի՞ դեպք է բացահայտվել, որ ապացուցի, թե բիզնեսի 50 տոկոսը պատկանում է Սաշիկին (նախկին նախագահ Սերժ Սարգսյանի եղբորը), իմ կարծիքով` ոչ մի: Կանցնի ևս 3 ամիս, 1 տարի, չգիտեմ, թե արդյոք նման բացահայտումներ կլինեն՚, - հայտարարել է նա: